

МОНГОЛ УЛСЫН ХУУЛЬ

2024 оны 05 сарын 16 өдөр Төрийн ордон, Улаанбаатар хот

**СОЁЛЫН БҮТЭЭЛЧ ҮЙЛДВЭРЛЭЛИЙГ**

**ДЭМЖИХ ТУХАЙ ХУУЛИЙГ ДАГАЖ**

**МӨРДӨХ ЖУРМЫН ТУХАЙ**

**1 дүгээр зүйл.**Соёлын бүтээгдэхүүнийг арилжааны зорилгоор ашиглах тохиолдол бүрийг бүртгэх, хянах системийн тоног төхөөрөмжийг соёлын бүтээгдэхүүний төрлөөс хамаарч нэвтрүүлэхэд үзүүлэх дэмжлэгийг төрөөс нэг удаа үзүүлнэ.

**2 дугаар зүйл.**Соёлын бүтээгдэхүүнийг арилжааны зорилгоор ашиглах тохиолдол бүрийг бүртгэх, хянах системийг хөгжүүлэх зардлын дэмжлэгийг 5 жилийн хугацаанд хуулийн этгээд, холбогдох хамтын удирдлагын байгууллагыг сонгосны үндсэн дээр үзүүлнэ.

**3 дугаар зүйл.**Соёлын бүтээлч үйлдвэрлэлийг дэмжих тухай хууль батлагдахаас өмнө төлсөн татвар, хураамж уг хуульд заасан татварын хөнгөлөлт, чөлөөлөлтөд хамрагдахгүй.

**4 дүгээр зүйл.**Энэ хуулийг Соёлын бүтээлч үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА Г.ЗАНДАНШАТАР